**LAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2017-09-12 Nr. T-8

Posėdžio data – 2017 m. liepos 27 d.

Posėdžio pradžia – 9.00 val.

Posėdžio pirmininkai: V. Grubliauskas A. Šulcas.

Posėdžio sekretorius – M. Vitkus.

Klaipėdiečių tribūnoje pasisako: R. Schneiderat, A. A. Blynas, D. Varaneckienė, G. Čepas.

Klaipėdos miesto savivaldybės tarybą (toliau – Taryba) sudaro 30 Tarybos narių. Posėdyje dalyvauja 24 Tarybos nariai, nedalyvauja: V. Plečkaitis, V. Vareikis, T. Fedotova, L. Petraitienė,  
J. Sąlyga, A. Vildžiūnas. Posėdyje dalyvaujančių Tarybos narių ir svečių sąrašai pridedami   
(1-3 priedai).

V. Grubliauskas informuoja, kad yra gauti J. Sąlygos, V. Vareikio, T. Fedotovos,   
L. Petraitienės ir V. Plečkaičio pranešimai apie nedalyvavimą Tarybos posėdyje.

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 36 klausimai:

1. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimo. Pranešėja R. Kambaraitė.

3. Dėl Klaipėdos miesto savivaldybės seniūnaičių sueigos nuostatų patvirtinimo. Pranešėja   
E. Mantulova.

4. Dėl Tauralaukio gatvės geografinių charakteristikų pakeitimo ir Bangpūčio gatvės pavadinimo suteikimo. Pranešėjas V. Nausėda.

5. Dėl Klaipėdos miesto savivaldybės tarybos 2017 m. kovo 30 d. sprendimo Nr. T2-69 „Dėl Klaipėdos miesto savivaldybės vietinės reikšmės kelių sąrašo patvirtinimo“ pakeitimo. Pranešėjas V. Nausėda.

6. Dėl Klaipėdos miesto savivaldybės biudžetinių sporto mokymo įstaigų nuostatų patvirtinimo. Pranešėjas S. Paliulis.

7. Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo patvirtinimo. Pranešėja J. Činauskaitė-Cetiner.

8. Dėl Klaipėdos miesto savivaldybės 2017 metų užimtumo didinimo programos patvirtinimo. Pranešėja A. Liesytė.

9. Dėl pritarimo dalyvauti projekte „Matyk kitą kelią“. Pranešėja A. Liesytė.

10. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

11. Dėl atleidimo nuo vietinės rinkliavos už leidimų prekiauti išdavimą IV tautinių bendrijų festivalio „Tautinių kultūrų diena – 2017“ metu. Pranešėja K. Petraitienė.

12. Dėl pritarimo projekto „Elektra varomo viešojo transporto naujų galimybių plėtra (DEPO)“ įgyvendinimui. Pranešėja E. Jurkevičienė.

13. Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2‑63 „Dėl pritarimo Klaipėdos miesto integruotos teritorijos vystymo programos projektui“ pakeitimo. Pranešėja E. Jurkevičienė.

14. Dėl pritarimo projekto „Fachverkinės architektūros pastatų komplekso (Bažnyčių g. 4 / Daržų g. 10, Bažnyčių g. 6, Aukštoji g. 1 / Didžioji Vandens g. 2, Vežėjų g. 4) tvarkyba“ įgyvendinimui. Pranešėja E. Jurkevičienė.

15. Dėl pritarimo projekto „Klaipėdos miesto viešojo transporto atnaujinimas“ įgyvendinimui. Pranešėja E. Jurkevičienė.

16. Dėl pritarimo projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ įgyvendinimui. Pranešėja E. Jurkevičienė.

17. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-28 „Dėl Klaipėdos miesto savivaldybės aplinkos apsaugos rėmimo specialiosios programos 2017 m. priemonių patvirtinimo“ pakeitimo. Pranešėja R. Chuševė.

18. Dėl Klaipėdos miesto tvarkymo ir švaros taisyklių patvirtinimo. Pranešėja I. Šakalienė.

19. Dėl pritarimo Memorandumui dėl prevencijos vykdymo bei pagalbos teikimo organizuojant žmonių gelbėjimą Baltijos jūros paplūdimiuose. Pranešėjas M. Poimanskis.

20. Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo. Pranešėja L. Prižgintienė.

21. Dėl atlyginimo už teikiamas papildomas vaikų priežiūros paslaugas savivaldybės švietimo įstaigose dydžio nustatymo. Pranešėja L. Prižgintienė.

22. Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo. Pranešėja L. Prižgintienė.

23. Dėl sutikimo perimti valstybės turtą. Pranešėjas E. Simokaitis.

24. Dėl Klaipėdos miesto savivaldybės tarybos 2016 m. sausio 28 d. sprendimo Nr. T2-18 „Dėl sutikimo perimti valstybės turtą iš Lietuvos kariuomenės ir jo perdavimo valdyti, naudoti ir disponuoti patikėjimo teise“ pakeitimo. Pranešėjas E. Simokaitis.

25. Dėl savivaldybės būstų pardavimo. Pranešėjas E. Simokaitis.

26. Dėl viešosios įstaigos Klaipėdos krašto buriavimo sporto mokyklos „Žiemys“ dalininko kapitalo didinimo. Pranešėjas E. Simokaitis.

27. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

28. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

29. Dėl nekilnojamojo turto Aukštoji g. 13, Klaipėdoje, pirkimo. Pranešėjas E. Simokaitis.

30. Dėl Klaipėdos daugiafunkcio sveikatingumo centro valdymo ir naudojimo perdavimo pagal koncesijos sutartį konkurso sąlygų aprašo patvirtinimo ir konkurso etapų nustatymo. Pranešėjas E. Simokaitis.

31. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-158 „Dėl Klaipėdos miesto savivaldybės administracijos direktoriaus pavaduotojo skyrimo“ pakeitimo. Pranešėjas S. Budinas.

32. Dėl socialinio būsto nuomos sąlygų pakeitimo. Pranešėja D. Netikšienė.

33. Dėl savivaldybės būsto nuomos sąlygų pakeitimo. Pranešėja D. Netikšienė.

34. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

35. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-38 „Dėl Savivaldybės būsto fondo ir Socialinio būsto sąrašų patvirtinimo“ pakeitimo. Pranešėja D. Netikšienė.

36. Dėl Kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo. Pranešėjas N. Lendraitis.

V. Grubliauskas informuoja, kad rengėjai siūlo iš darbotvarkės išbraukti 30 klausimą „Dėl Klaipėdos daugiafunkcio sveikatingumo centro valdymo ir naudojimo perdavimo pagal koncesijos sutartį konkurso sąlygų aprašo patvirtinimo ir konkurso etapų nustatymo“.

V. Grubliauskas siūlo Tarybai apsispręsti dėl dviejų sprendimo projektų įtraukimo į posėdžio darbotvarkę:

1. Dėl savivaldybės būsto nuomos. Pranešėja D. Netikšienė.

2. Dėl Klaipėdos miesto savivaldybės tarybos 2017 m. gegužės 28 d. sprendimo Nr. T2-134 „Dėl 2017–2019 metų reprezentacinių Klaipėdos miesto festivalių sąrašo patvirtinimo“ pakeitimo. Pranešėjas N. Lendraitis.

N. Puteikienė siūlo iš darbotvarkės išbraukti:

36 klausimą „Dėl Kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo“. Teigia, kad Tarybai nėra pateiktas jos pasiūlymas, o Kultūros, švietimo ir sporto komiteto protokole jis neatsispindi.

16 klausimą „Dėl pritarimo projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ įgyvendinimui“. Teigia, kad buvo tik pirminis projekto pristatymas, nors bendruomenei buvo pažadėta susitikime apsispręsti dėl pasiūlymų.

1 klausimą „Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo“. Teigia, kad prie klausimo pridėtas nepilnas protokolas.

V. Grubliauskas siūlo apsispręsti dėl pritarimo rengėjų siūlymui išbraukti 30 klausimą „Dėl Klaipėdos daugiafunkcio sveikatingumo centro valdymo ir naudojimo perdavimo pagal koncesijos sutartį konkurso sąlygų aprašo patvirtinimo ir konkurso etapų nustatymo“. Bendru sutarimu pritarta siūlymui.

V. Grubliauskas siūlo apsispręsti dėl pritarimo siūlymui papildyti darbotvarkę dviem klausimais. Bendru sutarimu pritarta siūlymui.

V. Grubliauskas siūlo apsispręsti dėl pritarimo N. Puteikienės siūlymui išbraukti 36 klausimą „Dėl Kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo“. Balsavimu (už – 6, prieš – 14, susilaiko – 3) siūlymui nepritarta.

V. Grubliauskas siūlo apsispręsti dėl pritarimo N. Puteikienės siūlymui išbraukti16 klausimą „Dėl pritarimo projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ įgyvendinimui“. Balsavimu (už – 5, prieš – 17, susilaiko – 2) siūlymui nepritarta.

V. Grubliauskas siūlo apsispręsti dėl pritarimo N. Puteikienės siūlymui išbraukti1 klausimą „Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo“ Balsavimu (už – 4, prieš – 17, susilaiko – 0) siūlymui nepritarta.

V. Grubliauskas siūlo patvirtinti darbotvarkę su pakeitimais. Balsavimu (už – 19, prieš – 1, susilaiko – 4) patvirtinta darbotvarkė su pakeitimais.

DARBOTVARKĖ:

1. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimo. Pranešėja R. Kambaraitė.

3. Dėl Klaipėdos miesto savivaldybės seniūnaičių sueigos nuostatų patvirtinimo. Pranešėja   
E. Mantulova.

4. Dėl Tauralaukio gatvės geografinių charakteristikų pakeitimo ir Bangpūčio gatvės pavadinimo suteikimo. Pranešėjas V. Nausėda.

5. Dėl Klaipėdos miesto savivaldybės tarybos 2017 m. kovo 30 d. sprendimo Nr. T2-69 „Dėl Klaipėdos miesto savivaldybės vietinės reikšmės kelių sąrašo patvirtinimo“ pakeitimo. Pranešėjas V. Nausėda.

6. Dėl Klaipėdos miesto savivaldybės biudžetinių sporto mokymo įstaigų nuostatų patvirtinimo. Pranešėja N. Laužikienė.

7. Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo patvirtinimo. Pranešėja J. Činauskaitė-Cetiner.

8. Dėl Klaipėdos miesto savivaldybės 2017 metų užimtumo didinimo programos patvirtinimo. Pranešėja A. Liesytė.

9. Dėl pritarimo dalyvauti projekte „Matyk kitą kelią“. Pranešėja A. Liesytė.

10. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

11. Dėl atleidimo nuo vietinės rinkliavos už leidimų prekiauti išdavimą VI tautinių bendrijų festivalio „Tautinių kultūrų diena – 2017“ metu. Pranešėja K. Petraitienė.

12. Dėl pritarimo projekto „Elektra varomo viešojo transporto naujų galimybių plėtra (DEPO)“ įgyvendinimui. Pranešėja E. Jurkevičienė.

13. Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2‑63 „Dėl pritarimo Klaipėdos miesto integruotos teritorijos vystymo programos projektui“ pakeitimo. Pranešėja E. Jurkevičienė.

14. Dėl pritarimo projekto „Fachverkinės architektūros pastatų komplekso (Bažnyčių g. 4 / Daržų g. 10, Bažnyčių g. 6, Aukštoji g. 1 / Didžioji Vandens g. 2, Vežėjų g. 4) tvarkyba“ įgyvendinimui. Pranešėja E. Jurkevičienė.

15. Dėl pritarimo projekto „Klaipėdos miesto viešojo transporto atnaujinimas“ įgyvendinimui. Pranešėja E. Jurkevičienė.

16. Dėl pritarimo projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ įgyvendinimui. Pranešėja E. Jurkevičienė.

17. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-28 „Dėl Klaipėdos miesto savivaldybės aplinkos apsaugos rėmimo specialiosios programos 2017 m. priemonių patvirtinimo“ pakeitimo. Pranešėja R. Chuševė.

18. Dėl Klaipėdos miesto tvarkymo ir švaros taisyklių patvirtinimo. Pranešėja I. Šakalienė.

19. Dėl pritarimo Memorandumui dėl prevencijos vykdymo bei pagalbos teikimo organizuojant žmonių gelbėjimą Baltijos jūros paplūdimiuose. Pranešėja K. Vintilaitė.

20. Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo. Pranešėja L. Prižgintienė.

21. Dėl atlyginimo už teikiamas papildomas vaikų priežiūros paslaugas savivaldybės švietimo įstaigose dydžio nustatymo. Pranešėja L. Prižgintienė.

22. Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo. Pranešėja L. Prižgintienė.

23. Dėl sutikimo perimti valstybės turtą. Pranešėjas E. Simokaitis.

24. Dėl Klaipėdos miesto savivaldybės tarybos 2016 m. sausio 28 d. sprendimo Nr. T2-18 „Dėl sutikimo perimti valstybės turtą iš Lietuvos kariuomenės ir jo perdavimo valdyti, naudoti ir disponuoti patikėjimo teise“ pakeitimo. Pranešėjas E. Simokaitis.

25. Dėl savivaldybės būstų pardavimo. Pranešėjas E. Simokaitis.

26. Dėl viešosios įstaigos Klaipėdos krašto buriavimo sporto mokyklos „Žiemys“ dalininko kapitalo didinimo. Pranešėjas E. Simokaitis.

27. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

28. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

29. Dėl nekilnojamojo turto Aukštoji g. 13, Klaipėdoje, pirkimo. Pranešėjas E. Simokaitis.

30. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-158 „Dėl Klaipėdos miesto savivaldybės administracijos direktoriaus pavaduotojo skyrimo“ pakeitimo. Pranešėjas S. Budinas.

31. Dėl socialinio būsto nuomos sąlygų pakeitimo. Pranešėja D. Netikšienė.

32. Dėl savivaldybės būsto nuomos sąlygų pakeitimo. Pranešėja D. Netikšienė.

33. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

34. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-38 „Dėl Savivaldybės būsto fondo ir Socialinio būsto sąrašų patvirtinimo“ pakeitimo. Pranešėja D. Netikšienė.

35. Dėl Kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo. Pranešėjas N. Lendraitis.

36. Dėl savivaldybės būsto nuomos. Pranešėja D. Netikšienė.

37. Dėl Klaipėdos miesto savivaldybės tarybos 2017 m. gegužės 28 d. sprendimo Nr. T2-134 „Dėl 2017–2019 metų reprezentacinių Klaipėdos miesto festivalių sąrašo patvirtinimo“ pakeitimo. Pranešėjas N. Lendraitis.

1. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja. Informuoja, kad svarstant klausimą komitetuose buvo gauti du pastebėjimai, kurie neįtakoja sprendimo projekto. Vienas komitetas paprašė platesnio sprendimo projekto išaiškinimo, kitas – pateikė siūlymus ateinančio laikotarpio strateginio veiklos plano rengimui.

Finansų ir ekonomikos komitetas paprašė Tarybos posėdžio metu paaiškinti, kodėl būtina pradėti vykdyti Pamario g. rekonstrukcijos II-ą etapą, kada bus vykdomi Statybininkų pr. pratęsimo į LEZ teritoriją rangos darbai, ir ar biudžeto lėšomis bus įmanoma įgyvendinti tiek projektų bei įvertinti tai, kad AB „Klaipėdos energija“ dėl teritorijos konversijos nėra priėmusi sprendimo. Informuoja, kad atsakymai į komiteto pastabas direktoriaus vardu raštu yra pateikti Tarybai.

Kultūros, švietimo ir sporto komiteto pastabą į ateitį Savivaldybės administracija įvertino. Rengiant 2018–2020 metų strateginį veiklos planą ir 2018 metų biudžetą į pasiūlymus bus atsižvelgta. Komitetas pasiūlė atlikti išsamią analizę dėl ugdymui skirtos mokymo bei kompiuterinės technikos būklės bendrojo lavinimo mokyklose, suskaičiuoti lėšų poreikį, suformuoti siektinus rodiklius ir jų reikšmes, bei įtraukti į 10 programą naują priemonę: „Bendrojo lavinimo mokyklų aprūpinimas modernia ugdymui skirta informacinių technologijų įranga“, numatant finansavimą 2018, 2019 ir 2020 m.

A. Barbšys sako, kad į projektą yra įtraukti du abejotini keliai: vienas – į Nidą, kuris nėra klaipėdiečiams toks svarbus, tačiau dėl jo nuimtos lėšos numatytos Tilžės ir Tauralaukio g. sutvarkymui, kitas – į Girulius. Mano, kad dėmesys kreipiamas ne ten kur reikia, ir kad svarbiau yra susitvarkyti su išvažiavimais Baltijos prospekte. Nepritaria sprendimo pakeitimams.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2017–2019 metų strateginį veiklos planą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“:

1.1. pakeisti programų Nr. 01, Nr. 02, Nr. 03, Nr. 05, Nr. 06, Nr. 07, Nr. 08, Nr. 09, Nr. 10, Nr. 11, Nr. 12 ir Nr. 13 aprašymų priedus ir juos išdėstyti nauja redakcija (pridedama);

1.2. pakeisti 1 priedą „Investicinių projektų sąrašas“ ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 5.

2. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimas.

Pranešėja – R. Kambaraitė, Finansų skyriaus vedėja. Aiškina, kad pagrindinė priežastis dėl kurios yra tikslinamas biudžetas yra ta, kad yra nesurenkamos kai kurios pajamos, todėl yra mažinami kai kurie asignavimai. Siūloma perskirstyti 3,6 mln. Eur nepanaudotų arba planuojamų nepanaudoti per šiuos metus lėšų, kurios buvo numatytos tam tikroms programoms vykdyti metų pradžioje ir skirti toms, kurias bus galima įvykdyti iki metų pabaigos. Biudžetas tikslinamas ir dėl to, kad yra gautos dotacijos iš ministerijų.

Informuoja, kad sprendimo projektas svarstytas visuose komitetuose, pastabų – negauta.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2017 m. vasario 23 d. sprendimą Nr. T2‑25 „Dėl Klaipėdos miesto savivaldybės 2017 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2017 metų biudžetą – 169521,7 tūkst. eurų prognozuojamų pajamų, 169521,7 tūkst. eurų asignavimų, iš jų: 172,5 tūkst. eurų paskoloms grąžinti, 64836,4 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokinio (klasės, grupės) krepšeliui finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, savivaldybėms vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, valstybės kapitalo investicijų programoje numatytiems projektams finansuoti, dotacijos krantotvarkos programos priemonėms įgyvendinti ir aplinkos teršimo šaltiniams pašalinti, neformaliajam vaikų švietimui, pedagoginių darbuotojų darbo apmokėjimo sąlygoms gerinti, išlaidoms, susijusioms su pedagoginių darbuotojų skaičiaus optimizavimu, apmokėti, savivaldybių įstaigų darbuotojų darbo apmokėjimo įstatymui laipsniškai įgyvendinti, Europos Sąjungos finansinės paramos lėšų projektams finansuoti, bendrosios dotacijos kompensacijos (1 ir 2 priedai).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 132654,4 tūkst. eurų, iš jų darbo užmokesčiui – 58398,2 tūkst. eurų, ir turtui įsigyti – 36867,3 tūkst. eurų.“;

1.3. pakeisti 3 punktą ir jį išdėstyti taip:

„3. Patvirtinti 19688,2 tūkst. eurų asignavimų (iš jų 2904,2 tūkst. eurų paskoloms grąžinti) iš apyvartinių lėšų 2017 m. sausio 1 d. likučio, iš jų: išlaidoms – 5596,1 tūkst. eurų, darbo užmokesčiui – 154,5 tūkst. eurų ir turtui įsigyti – 14092,1 tūkst. eurų (3 priedas).“;

1.4. pakeisti 4 punktą ir jį išdėstyti taip:

„4. Patvirtinti 2017 metų asignavimų valdytojų pajamų įmokas į savivaldybės biudžetą – 8013,8 tūkst. eurų, iš jų: 5281,7 tūkst. eurų įmokas už išlaikymą švietimo, socialinės apsaugos ir kitose įstaigose, 1369,1 tūkst. eurų pajamas už prekes ir paslaugas, 1363,0 tūkst. eurų pajamas už patalpų nuomą (4 priedas)“;

1.5. pakeisti 1 priedą ir jį išdėstyti nauja redakcija (pridedama);

1.6. pakeisti 2 priedą ir jį išdėstyti nauja redakcija (pridedama);

1.7. pakeisti 3 priedą ir jį išdėstyti nauja redakcija (pridedama);

1.8. pakeisti 4 priedą:

1.8.1. pakeisti 11 punktą ir jį išdėstyti taip:

|  |  |  |  |  |  |  |  |
| --- | --- | --- | --- | --- | --- | --- | --- |
| „ | 11. | **Socialinių reikalų departamentas** | **1787,6** | **523,3** | **148,3** | **1116,0** | “; |

1.8.2. pakeisti 15 punktą ir jį išdėstyti taip:

|  |  |  |  |  |  |  |  |
| --- | --- | --- | --- | --- | --- | --- | --- |
| „ | 15. | sveikatos apsaugos įstaigos | 35,0 | 14,7 | 20,3 |  | “; |

1.8.3. pakeisti 16 punktą ir jį išdėstyti taip:

|  |  |  |  |  |  |  |  |
| --- | --- | --- | --- | --- | --- | --- | --- |
| „ | 16. | **Iš viso** | **8013,8** | **5281,7** | **1369,1** | **1363,0** | “. |

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 5.

3. SVARSTYTA. Klaipėdos miesto savivaldybės seniūnaičių sueigos nuostatų patvirtinimas.

Pranešėja – E. Mantulova, Savivaldybės administracijos direktoriaus pavaduotoja. Informuoja, kad sprendimo projektui be pastabų pritarė Miesto plėtros ir strateginio planavimo bei Sveikatos ir socialinių reikalų komitetai.

S. Liekis sako, kad Klaipėdos piliečiai nėra aktyvūs ir nedalyvauja seniūnaičių rinkimuose, nesiekia tapti savo kiemo šeimininkais. Siūlo pritarti sprendimo projektui.

A. Barbšys sako, kad išplėstinės sueigos sudėtį nustato meras Savivaldybės administracijos direktoriaus teikimu, todėl valdančioji dauguma pasirinks sau tinkamą sudėtį. Siūlo nepritarti tokiam išplėstinės sueigos sudarymui.

D. Kerekš prašo patikslinti, kuris sprendimo projekto priedo variantas yra svarstomas, nes liepos 20 d. Savivaldybės administracija pateikė patikslintą priedo variantą, o A. Barbšys kalba apie nepatikslintą. Sako, kad Vyriausybės atstovo tarnyba taip pat turėjo pastabų nepatikslintam sprendimo projekto priedo variantui.

E. Mantulova sako, kad prie sprendimo projekto yra pridėtas Savivaldybės administracijos direktoriaus raštas su prašymu leisti pakeisti sprendimo projekto priedą, kuriuo yra keičiami seniūnaičių nuostatai. Atsižvelgus į Vyriausybės atstovo pastabas yra pakeista išplėstinės seniūnaičių sueigos sudėtis, t. y. apibrėžiama, kas sudaro seniūnaičių sueigą. Prašo pritarti pakeitimams.

V. Grubliauskas siūlo apsispręsti dėl pritarimo Savivaldybės administracijos siūlomiems pakeitimams. Bendru sutarimu pritarta siūlomiems pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės seniūnaičių sueigos nuostatų patvirtinimo:

„1. Patvirtinti Klaipėdos miesto savivaldybės seniūnaičių sueigos nuostatus (pridedama).

2. Pripažinti netekusiu galios Klaipėdos miesto savivaldybės tarybos 2014 m. sausio 30 d. sprendimą Nr. T2-4 „Dėl seniūnaitijų sudarymo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 3.

4. SVARSTYTA. Tauralaukio gatvės geografinių charakteristikų pakeitimas ir Bangpūčio gatvės pavadinimo suteikimas.

Pranešėjas – V. Nausėda, Geodezijos ir GIS skyriaus vedėjas.

V. Grubliauskas informuoja, kad sprendimo projektui be pastabų pritarė Miesto plėtros ir strateginio planavimo komitetas.

NUSPRĘSTA. Pritarti sprendimo projektui. Priimti sprendimą dėl Tauralaukio gatvės geografinių charakteristikų pakeitimo ir Bangpūčio gatvės pavadinimo suteikimo:

„1. Pakeisti Tauralaukio g. geografines charakteristikas – pratęsti Tauralaukio gatvės ašinę liniją nuo taško Nr. 1 iki taško Nr. 10 (1 priedas).

2. Suteikti Klaipėdos miesto savivaldybės administracijos direktoriaus 2016 m. liepos 8 d. įsakymu Nr. AD1-2163 „Dėl žemės sklypų buvusiame Tauralaukio kaime, kadastriniai Nr. 2101/0039:394 ir 2101/0039:416, Klaipėdoje, detaliojo plano patvirtinimo“ patvirtintu detaliuoju planu suplanuotai gatvei, išdėstytai tarp taškų Nr. 1–2–3–4, pavadinimą – Bangpūčio g. (2 priedas).

3. Įpareigoti Klaipėdos miesto savivaldybės administracijos direktorių organizuoti gatvių pavadinimų lentelių gamybą.

4. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Klaipėdos apygardos administraciniam teismui Lietuvos Respublikos administracinių bylų teisenos įstatymo nustatyta tvarka.“

BALSUOTA: už – 22, prieš – 1, susilaiko – 1.

5. SVARSTYTA. Klaipėdos miesto savivaldybės tarybos 2017 m. kovo 30 d. sprendimo   
Nr. T2-69 „Dėl Klaipėdos miesto savivaldybės vietinės reikšmės kelių sąrašo patvirtinimo“ pakeitimas.

Pranešėjas – V. Nausėda, Geodezijos ir GIS skyriaus vedėjas.

V. Grubliauskas informuoja, kad sprendimo projektui be pastabų pritarė Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. kovo 30 d. sprendimo Nr. T2-69 „Dėl Klaipėdos miesto savivaldybės vietinės reikšmės kelių sąrašo patvirtinimo“ pakeitimo:

„1. Pakeisti Klaipėdos miesto savivaldybės tarybos 2017 m. kovo 30 d. sprendimo Nr. T2-69 „Dėl Klaipėdos miesto savivaldybės vietinės reikšmės kelių sąrašo patvirtinimo“ priedą:

1.1. papildyti eilutę, kurioje nurodytas kelio numeris LM0637, ir ją išdėstyti taip:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| „ | LM0637 | Pravažiuojamasis kelias šalia Žardupės g. 1A |  |  | K | \* |  |  | 139 |  |  | 139 | “  ; |

1.2. papildyti eilutę, kurioje nurodytas kelio numeris LM0638, ir ją išdėstyti taip:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| „ | LM0638 | Įvažiuojamasis kelias į Žardupės g. 25A |  |  | K | \* |  | 381 |  |  |  | 381 | “  ; |

1.3. papildyti eilutę, kurioje nurodytas kelio numeris LM0640, ir ją išdėstyti taip:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| „ | LM0640 | Įvažiuojamasis kelias į Žardupės g. 1 |  |  | K | \* |  | 104 |  |  |  | 104 | “  ; |

1.4. papildyti eilutę, kurioje nurodytas kelio numeris LM1159, ir ją išdėstyti taip:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| „ | LM1159 | Pravažiuojamasis kelias prie Šilutės pl. 33 |  |  | K | \* | 278 |  |  |  |  | 278 | “  ; |

1.5. papildyti eilutę, kurioje nurodytas kelio numeris LM1418, ir ją išdėstyti taip:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| „ | LM1418 | Pravažiuojamasis kelias tarp Molo g. ir Molo g. 32 |  |  | K | \* |  |  | 135 |  |  | 135 | “  ; |

1.6. pakeisti eilutę, kurioje nurodytas kelio numeris LM2159, ir ją išdėstyti taip:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| „ | LM2159 | Ievų g. | Ievų g. | 1108 | G | \* |  |  | 535 |  |  | 535 | “  ; |

1.7. pripažinti netekusiomis galios eilutes, kuriose nurodyti kelių numeriai LM0795 ir LM0796;

1.8. pakeisti paskutinę eilutę ir ją išdėstyti taip:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| „ | **Iš viso kelių ilgis, metrais:** | **371401** | **75223** | **18611** | **5574** | **10560** | **481326** | “. |

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 1.

Pertrauka.

6. SVARSTYTA. Klaipėdos miesto savivaldybės biudžetinių sporto mokymo įstaigų nuostatų patvirtinimas.

Pranešėja – N. Laužikienė, Ugdymo ir kultūros departamento direktorė. Informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai, tačiau buvo gautas V. Titovo siūlymas dėl kurio Finansų ir ekonomikos komitetas paprašė pateikti teisinį vertinimą. Aiškina, kad Lietuvos Respublikos švietimo įstatymas garantuoja ugdymąsi valstybinėje įstaigoje valstybine kalba ir tiktai turint tėvų, globėjų ir mokinių pageidavimą gali būti neformalaus ugdymo įstaigoje įteisintas mokymas ir tautinių mažumų kalbomis. Tėvų, globėjų ir mokinių prašymas nebuvo gautas. Mano, kad šį kartą netikslinga būtų keisti tokią nuostatą ir įrašyti tai, ką siūlo Tarybos narys.

A. Barbšys sako, kad V. Titovo siūlymas yra kaip bandymas įteisinti antrą kalbą Klaipėdos mieste. Siūlo nepritarti siūlymui.

V. Titovas sako, kad jo siūlymo dėka miesto gyventojai būtų tik laimingesni, o miestas būtų tik stipresnis. Prašo pritarti pateiktam siūlymui.

V. Grubliauskas siūlo apsispręsti dėl pritarimo V. Titovo pateiktam siūlymui. Balsavimu (už – 1, prieš – 19, susilaiko – 2) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės biudžetinių sporto mokymo įstaigų nuostatų patvirtinimo:

„1. Patvirtinti pridedamus Klaipėdos miesto savivaldybės biudžetinių sporto mokymo įstaigų nuostatus:

1.1. Biudžetinės įstaigos Klaipėdos „Gintaro“ sporto centro nuostatus;

1.2. Biudžetinės įstaigos Klaipėdos „Viesulo“ sporto centro nuostatus;

1.3. Biudžetinės įstaigos Klaipėdos miesto lengvosios atletikos mokyklos nuostatus;

1.4. Biudžetinės įstaigos Klaipėdos futbolo sporto mokyklos nuostatus;

1.5. Biudžetinės įstaigos Klaipėdos Vlado Knašiaus krepšinio mokyklos nuostatus.

2. Įgalioti Klaipėdos miesto savivaldybės biudžetinių sporto mokymo įstaigų direktorius pasirašyti jų vadovaujamų įstaigų nuostatus ir įregistruoti juos Juridinių asmenų registre.

3. Pripažinti netekusiais galios:

3.1. Klaipėdos miesto savivaldybės tarybos 2011 m. sausio 27 d. sprendimo [Nr. T2-](http://10.230.84.113/aktai/default.aspx?Id=3&DocId=169)22 „Dėl Klaipėdos miesto savivaldybės biudžetinių sporto mokymo įstaigų nuostatų patvirtinimo“ 1.1, 1.4 ir 1.5 papunkčius;

3.2. Klaipėdos miesto savivaldybės tarybos 2013 m. rugpjūčio 29 d. sprendimo [Nr. T2-](http://10.230.84.113/aktai/default.aspx?Id=3&DocId=169)221 „Dėl biudžetinės įstaigos Klaipėdos miesto lengvosios atletikos mokyklos steigimo“ 3 punktą;

3.3. Klaipėdos miesto savivaldybės tarybos 2016 m. birželio 23 d. sprendimą [Nr. T2-](http://10.230.84.113/aktai/default.aspx?Id=3&DocId=169)163 „Dėl biudžetinės įstaigos Klaipėdos „Viesulo“ sporto centro nuostatų patvirtinimo“.

4. Nustatyti, kad šio sprendimo 1.2 ir 1.3 papunkčiai įsigalioja 2018 m. sausio 2 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 21, prieš – 1, susilaiko – 1.

7. SVARSTYTA. Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo patvirtinimas.

Pranešėja – J. Činauskaitė-Cetiner, Jaunimo reikalų koordinatorė.

V. Grubliauskas informuoja, kad sprendimo projektui be pastabų pritarė Finansų ir ekonomikos, Kultūros, švietimo ir sporto, Miesto plėtros ir strateginio planavimo bei Sveikatos ir socialinių reikalų komitetai. Savivaldybės administracija pateikė raštą, kuriuo prašo leisti pakeisti sprendimo projekto priedą.

J. Činauskaitė-Cetiner sako, kad didžioji dauguma Savivaldybės administracijos siūlomų pakeitimų yra techniniai. Pagrindiniai pakeitimai – 4, 9, 10 punktuose, kuriuose siūloma pakeisti linksnius, o esminis – 19 punkte, kuriame kalbininkė pataisė loginę teksto dalį.

S. Liekis sako, kad pagal šią tvarką bus sunku įgyvendinti bendruomeninius projektus bei išnaudoti jiems skirtas lėšas.

V. Grubliauskas siūlo apsispręsti dėl pritarimo Savivaldybės administracijos siūlomiems pakeitimams. Bendru sutarimu pritarta siūlomiems pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo patvirtinimo:

„1. Patvirtinti Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašą (pridedama).

2. Nustatyti, kad Nevyriausybinių organizacijų ir bendruomeninės veiklos stiprinimo   
2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo 15 punkte nustatyti terminai 2017 metais yra atitinkamai trumpinami:

2.1. išplėstinės seniūnaičių sueigos sprendimų priėmimas – nuo 20 darbo dienų iki 10 darbo dienų;

2.2. pakartotinės išplėstinės seniūnaičių sueigos sušaukimas – nuo 10 darbo dienų iki 5 darbo dienų.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 1.

8. SVARSTYTA. Klaipėdos miesto savivaldybės 2017 metų užimtumo didinimo programos patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų bei Finansų ir ekonomikos komitetai.

A. Liesytė sako, kad Savivaldybės administracija raštu pateikė tesės akto projekto antikorupcinio vertinimo pažymą, kuri nebuvo pridėta.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2017 metų užimtumo didinimo programos patvirtinimo:

„1. Patvirtinti Klaipėdos miesto savivaldybės 2017 metų užimtumo didinimo programą (pridedama).

2. Įpareigoti Klaipėdos miesto savivaldybės administracijos direktorių:

2.1. patvirtinti darbdavių, pageidaujančių įgyvendinti Klaipėdos miesto savivaldybės užimtumo didinimo programoje numatytus darbus, atrankos tvarkos aprašą;

2.2. organizuoti darbdavių, pageidaujančių įgyvendinti Klaipėdos miesto savivaldybės užimtumo didinimo programoje numatytus darbus, atranką;

2.3. pasirašyti Klaipėdos miesto savivaldybės užimtumo didinimo programos organizavimo ir finansavimo sutartis su konkursą laimėjusiais darbdaviais.“

BALSUOTA: už – 21, prieš – 0, susilaiko – 1.

9. SVARSTYTA. Pritarimas dalyvauti projekte „Matyk kitą kelią“.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl pritarimo dalyvauti projekte „Matyk kitą kelią“:

„1. Pritarti biudžetinės įstaigos Klaipėdos miesto socialinės paramos centro dalyvavimui partnerio teisėmis Latvijos ir Lietuvos bendradarbiavimo per sieną 2014–2020 m. programos projekte „Matyk kitą kelią“.

2. Įsipareigoti, gavus finansinę paramą, skirti 7,5 procento tenkančios projekto vertės projekto įgyvendinimo bendrajam finansavimui.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 1.

10. SVARSTYTA. Atleidimas nuo nekilnojamojo turto mokesčio mokėjimo.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl atleidimo nuo nekilnojamojo turto mokesčio mokėjimo:

„atleisti savivaldybės biudžeto sąskaita:

1. Lino Jakumo įmonę (kodas 164679814), vykdančią autorinės juvelyrikos gaminių gamybos ir mažmeninės prekybos jais veiklą Klaipėdos miesto istorinėje dalyje, adresu: Tomo g. 13-1, Klaipėda, nuo 531,20 Eur nekilnojamojo turto mokesčio mokėjimo už 2016 metus, kurį sudaro 100 proc. apskaičiuotos deklaruoto šio mokesčio sumos;

2. I. R. MADOS NAMAI, UAB (kodas 301741471), vykdančią meno dirbinių iš tekstilės gamybos ir mažmeninės prekybos veiklą Klaipėdos miesto istorinėje dalyje, adresu: Turgaus a. 17, Klaipėda, nuo 372,30 Eur nekilnojamojo turto mokesčio mokėjimo už 2016 metus, kurį sudaro 100 proc. deklaruoto šio mokesčio sumos nuo proporcingai apskaičiuotos veiklai naudojamo turto dalies;

3. UAB „Laisvalaikio studija“ (kodas 302827329), vykdančią mažos kavinukės veiklą Klaipėdos miesto istorinėje dalyje, adresu: Didžioji Vandens g. 20, Klaipėda, nuo 230,76 Eur nekilnojamojo turto mokesčio mokėjimo už 2016 metus, kurį sudaro 50 proc. apskaičiuotos deklaruoto šio mokesčio sumos;

4. UAB „Momo namai“ (kodas 302949404), vykdančią mažos kavinukės veiklą Klaipėdos miesto istorinėje dalyje, adresu: Liepų g. 20, Klaipėda, nuo 141,60 Eur nekilnojamojo turto mokesčio mokėjimo už 2016 metus, kurį sudaro 30 proc. apskaičiuotos deklaruoto šio mokesčio sumos;

5. UAB „UNIDA“ (kodas 140757998), vykdančią mažos kavinukės veiklą Klaipėdos miesto istorinėje dalyje, adresu: H. Manto g. 38, Klaipėda, nuo 309,60 Eur nekilnojamojo turto mokesčio mokėjimo už 2016 metus, kurį sudaro 30 proc. apskaičiuotos deklaruoto šio mokesčio sumos;

6. UAB ,,SPHAERA“ (kodas 111805372) už nekilnojamojo turto mokesčio objektą Klaipėdos miesto istorinėje dalyje, adresu: Žvejų g. 18A, Klaipėda, kuriame vykdoma lauko kavinės veikla, nuo 1 805,33 Eur nekilnojamojo turto mokesčio mokėjimo už 2016 metus, kurį sudaro 50 proc. apskaičiuotos deklaruoto šio mokesčio sumos, proporcingai apskaičiuotos už veiklos vykdymo laikotarpį;

7. UAB ,,Reirika“ (kodas 142128071), atlikusią pastato fasado remonto darbus Klaipėdos miesto istorinėje dalyje, adresu J. Janonio g. 19, Klaipėda, nuo 188,91 Eur nekilnojamojo turto mokesčio mokėjimo už 2016 metus, kurį sudaro 30 proc. apskaičiuotos šio mokesčio sumos nuo atliktų darbų vertės be PVM.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.“

BALSUOTA: už – 23, prieš – 0, susilaiko – 0.

11. SVARSTYTA. Atleidimas nuo vietinės rinkliavos už leidimų prekiauti išdavimą IV tautinių bendrijų festivalio „Tautinių kultūrų diena – 2017“ metu.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektas buvo svarstytas Kultūros, švietimo ir sporto bei Finansų ir ekonomikos komitetuose.

K. Petraitienė sako, kad iš komiteto pastabų nebuvo gautą, tik specialistai patys pastebėjo, jog yra padaryta techninė klaida, yra neteisingai nurodytas festivalio numeris. Prašo vietoje IV tautinių bendrijų festivalio numerio įrašyti VI.

V. Grubliauskas siūlo apsispręsti dėl pritarimo siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl atleidimo nuo vietinės rinkliavos už leidimų prekiauti išdavimą VI tautinių bendrijų festivalio „Tautinių kultūrų diena – 2017“ metu:

„1. Atleisti nuo vietinės rinkliavos už leidimų prekiauti išdavimą VI tautinių bendrijų festivalio „Tautinių kultūrų diena – 2017“ šventinės mugės, vyksiančios 2017 m. rugsėjo 16 d., metu amatininkus ir prekybininkus, išskyrus prekiausiančius alkoholiniais gėrimais.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

12. SVARSTYTA. Pritarimas projekto „Elektra varomo viešojo transporto naujų galimybių plėtra (DEPO)“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Elektra varomo viešojo transporto naujų galimybių plėtra (DEPO)“ įgyvendinimui:

„1. Pritarti projekto „Elektra varomo viešojo transporto naujų galimybių plėtra (DEPO)“ (toliau – Projektas) įgyvendinimui pagal 2014–2020 metų Europos Sąjungos finansuojamos programos „Horizontas 2020“ „ELENA“ priemonę.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – 10 proc. nuo Projektui įgyvendinti būtinų išlaidų.

3. Pritarti Projekto rengimo paslaugų finansavimo sutarties su Europos investicijų banku projektui (pridedama).

4. Įgalioti Klaipėdos miesto savivaldybės administracijos direktorių Saulių Budiną pasirašyti Projekto rengimo paslaugų finansavimo sutartį.“

BALSUOTA: už – 23, prieš – 0, susilaiko – 0.

13. SVARSTYTA. Klaipėdos miesto savivaldybės tarybos 2015 m. balandžio 14 d. sprendimo Nr. T2‑63 „Dėl pritarimo Klaipėdos miesto integruotos teritorijos vystymo programos projektui“ pakeitimas.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektas buvo svarstytas penkiuose komitetuose.

E. Jurkevičienė sako, kad buvo gauta pastaba iš Finansų ir ekonomikos komiteto dėl Muzikinio teatro ir AB „Klaipėdos energija“ projekto. Aiškina, kad Lietuvos Respublikos kultūros ministerija anksčiau siūlė iš programos išbraukti priemonę dėl Muzikinio teatro projekto, tačiau pakartotinai susiekus su ja, buvo patikslinta informacija ir, šiek tiek pakoregavus projekto pavadinimą, įgyvendinimo metus bei lėšas, ministerija pritarė, kad šitas projektas būtų programoje. Savivaldybės administracija pateikė raštą Tarybai, kuriame yra patikslintas projekto pavadinimas ir lėšos. AB „Klaipėdos energija“ projektui komitetas taip pat siūlė nepritarti, jei nebus gautas valdymo organų sprendimas. Sako, kad sprendimas yra gautas. Siūlo palikti programoje šį projektą ir Muzikinio teatro pastato projektą, kuriame yra patikslinami terminai ir suma.

A. Barbšys mano, kad AB „Klaipėdos energija“ projektas turėtų būti finansuojamas ne valstybės lėšomis, o privataus verslo.

V. Grubliauskas siūlo apsispręsti dėl pritarimo siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2015 m. balandžio 14 d. sprendimo Nr. T2‑63 „Dėl pritarimo Klaipėdos miesto integruotos teritorijos vystymo programos projektui“ pakeitimo:

„1. Pakeisti Klaipėdos miesto integruotos teritorijos vystymo programą, kuriai pritarta Klaipėdos miesto savivaldybės tarybos 2015 m. balandžio 14 d. sprendimu Nr. T2-63 „Dėl pritarimo Klaipėdos miesto integruotos teritorijos vystymo programos projektui“, ir ją išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto interneto svetainėje.“

BALSUOTA: už – 21, prieš – 0, susilaiko – 2.

14. SVARSTYTA. Pritarimas projekto „Fachverkinės architektūros pastatų komplekso (Bažnyčių g. 4 / Daržų g. 10, Bažnyčių g. 6, Aukštoji g. 1 / Didžioji Vandens g. 2, Vežėjų g. 4) tvarkyba“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektas buvo svarstytas dviejuose komitetuose, Finansų ir ekonomikos komitetas sprendimo projektui pritarė su pastaba.

E. Jurkevičienė sako, kad komitetas išreiškė pastabą dėl 4 punkto ir pasiūlė jame vietoje žodžių „Užtikrinti projekto tęstinumą“ įrašyti „Užtikrinti veiklų tęstinumą“. Savivaldybės administracija sutinka su komiteto pastaba.

V. Grubliauskas siūlo apsispręsti dėl pritarimo komiteto siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl pritarimo projekto „Fachverkinės architektūros pastatų komplekso (Bažnyčių g. 4 / Daržų g. 10, Bažnyčių g. 6, Aukštoji g. 1 / Didžioji Vandens g. 2, Vežėjų g. 4) tvarkyba“ įgyvendinimui:

„1. Pritarti projekto „Fachverkinės architektūros pastatų komplekso (Bažnyčių g. 4 / Daržų g. 10; Bažnyčių g. 6; Aukštoji g. 1 / Didžioji Vandens g. 2; Vežėjų g. 4) tvarkyba“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų lėšų padengimą, ir tinkamų išlaidų dalį, kurios nepadengia Projektui skiriamas finansavimas.

4. Užtikrinti veiklų tęstinumą 5 metus po Projekto įgyvendinimo pabaigos.

5. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame Projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 21, prieš – 0, susilaiko – 1.

15. SVARSTYTA. Pritarimas projekto „Klaipėdos miesto viešojo transporto atnaujinimas“ įgyvendinimui

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Klaipėdos miesto viešojo transporto atnaujinimas“ įgyvendinimui:

„1. Pritarti projekto „Klaipėdos miesto viešojo transporto atnaujinimas“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis 15 proc. tinkamų finansuoti Projekto išlaidų.

3. Užtikrinti Projekto tęstinumą 5 metus po Projekto finansavimo pabaigos, kompensuojant vežėjo patirtus nuostolius, vykdant ekologišką ridą, pagal Nuostolių, patirtų vykdant keleivinio kelių transporto viešųjų paslaugų sutartis, vežant keleivius vietinio (miesto) reguliaraus susisiekimo autobusų maršrutais, kompensacijų išmokėjimo tvarkos aprašą, patvirtintą Klaipėdos miesto savivaldybės administracijos direktoriaus 2011 m. gruodžio 16 d. įsakymu Nr. AD1-2567 (2013 m. liepos 23 d. įsakymo Nr. AD1-1838 redakcija).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 21, prieš – 0, susilaiko – 1.

16. SVARSTYTA. Pritarimas projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

E. Jurkevičienė sako, kad Finansų ir ekonomikos komitetas norėjo patikslintos informacijos, kas bus padaryta I etapo metu Europinio projekto apimtyje ir kas nusikels į II etapą, ir ar atlikę I etapo darbus, turėsime baigtinį rezultatą. Aiškina, kad I etapo metu bus padaryta 50 procentų visų darbų: sutvarkyti tinklai, įrengtos dvi žaidimų ir poilsio aikštelės, pontoninis tiltas ir vienas lieptelis, tvarkomi želdynai.

N. Puteikienė sako, kad svarstomas klausimas nesuderintas su bendruomene, ir kad vienareikšmiškai atsižvelgiama į verslo interesą. Siūlo balsuoti prieš arba atidėti klausimo svarstymą.

A. Barbšys sako, kad norėtų pritarti šiam projektui, tačiau jis yra labai blogai paruoštas, nes neaišku kas bus daroma.

V. Čepas sako, kad dabar svarstomas klausimas tik dėl pritarimo paraiškos teikimui struktūrinių fondų paramai gauti, todėl negali būti pilnai aišku, kas numatoma daryti.

J. Simonavičiūtė siūlo Savivaldybės administracijai ateityje svarstant projektą, jei klaipėdiečiai turės labai daug pasiūlymų, konstatuoti, kad reikės daugiau lėšų iš savivaldybės biudžeto. Siūlo pritarti paraiškos teikimui projekto finansavimui gauti.

A. Grublys sako, kad Miesto plėtros ir strateginio planavimo komitete buvo atskirai išanalizuotas tiek „žaliųjų“, tiek kitų miesto piliečių kreipimaisi. Savivaldybės administracija patikrino ir užtikrino, kad nuo rugsėjo mėnesio prasidės bendravimas su bendruomene dėl tolimesnio projekto įgyvendinimo, todėl siūlo pritarti sprendimo projektui.

V. Grubliauskas siūlo apsispręsti dėl pritarimo siūlymui atidėti klausimo svarstymą. Balsavimu (už – 4, prieš – 16, susilaiko – 2) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl pritarimo projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ įgyvendinimui:

„1. Pritarti projekto „Malūno parko teritorijos sutvarkymas, gerinant gamtinę aplinką ir skatinant lankytojų srautus“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 7,5 proc. tinkamų Projekto išlaidų bei netinkamų, tačiau šiam Projektui įgyvendinti būtinų lėšų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto tęstinumą 5 metus po Projekto įgyvendinimo pabaigos.

4. Įgalioti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame Projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 18, prieš – 0, susilaiko –4.

17. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-28 „Dėl Klaipėdos miesto savivaldybės aplinkos apsaugos rėmimo specialiosios programos 2017 m. priemonių patvirtinimo“ pakeitimas.

Pranešėja – R. Chuševė, Aplinkos kokybės skyriaus vyriausioji specialistė.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. vasario 23 d. sprendimo Nr. T2-28 „Dėl Klaipėdos miesto savivaldybės aplinkos apsaugos rėmimo specialiosios programos 2017 m. priemonių patvirtinimo“ pakeitimo:

„1. Pakeisti Klaipėdos miesto savivaldybės aplinkos apsaugos rėmimo specialiosios programos 2017 metų priemones, patvirtintas Klaipėdos miesto savivaldybės tarybos 2017 m. vasario 23 d. sprendimu Nr. T2-28 „Dėl Klaipėdos miesto savivaldybės aplinkos apsaugos rėmimo specialiosios programos 2017 m. priemonių patvirtinimo“, ir jas išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 1.

18. SVARSTYTA. Klaipėdos miesto tvarkymo ir švaros taisyklių patvirtinimas.

Pranešėja – I. Šakalienė, Miesto tvarkymo skyriaus vedėja.

V. Grubliauskas informuoja, kad yra gautas V. Žvikienės prašymas dėl nusišalinimo, kuriuo praneša, kad siekiant išvengti privačių ir viešųjų interesų konflikto nedalyvaus šio klausimo jokiuose svarstymuose ir balsavime dėl sprendimo priėmimo, nusišalindama ir nebalsuodama.

V. Grubliauskas siūlo apsispręsti dėl pritarimo prašymui. Bendru sutarimu pritarta   
V. Žvikienės prašymui.

I. Šakalienė informuoja, kad sprendimo projektas buvo svarstytas Miesto ūkio ir aplinkosaugos bei Finansų ir ekonomikos komitetuose. Finansų ir ekonomikos komitetas pateikė pastabą dėl taisyklių 17 punkto. Savivaldybės administracija su pastaba nesutinka, argumentus Tarybai pateikė raštu. Mano, kad viešųjų erdvių atliekų konteinerių stovėjimo vietas turėtų tvarkyti atliekų tvarkytojai, kadangi tai yra numatyta tiek Lietuvos Respublikos atliekų tvarkymo įstatyme, tiek Savivaldybės komunalinių atliekų tvarkymo taisyklėse. Aiškina, kad 50 procentų gyventojų turi antžeminius konteinerius ir dabar jau tvarko ir prižiūri tas vietas, 70-80 procentų pusiau antžemines atliekų konteinerių aikšteles taip pat prižiūri gyventojai. Nebūtų socialiai teisinga, kad dalis gyventojų atsako už savo atliekas, kita dalis – ne. Taip pat buvo gauta pastaba iš A. Šulco dėl taisyklių 37.20 papunkčio, – dėl draudimo važinėti bemotorėmis transporto priemonėmis šokinėjant per šaligatvių bortelius. Sako, kad su šiuo siūlymu galima sutikti. Prašo pritarti Savivaldybės administracijos pateiktam sprendimo projektui, atsižvelgus į A. Šulco siūlymą.

J. Simonavičiūtė sako, kad Finansų ir ekonomikos komitete Savivaldybės administracijos specialistai kaip ir pažadėjo, kad liks sena 17 punkto redakcija. Šiandien jau yra kalbama kitaip. Taisyklių 12 punktas sako, kad viešųjų teritorijų tvarkymą ir valymą organizuoja ir koordinuoja Klaipėdos miesto savivaldybė. Tačiau šis klausimas iki šiol nėra išspręstas. Nusiimti atsakomybę dėl organizavimo ir koordinavimo nebūtų teisinga. Mano, kad atsakinga ir toliau turėtų būti Klaipėdos miesto savivaldybės administracija. Siūlo palikti 17 punktą tokį koks buvo: „17. Valomos šiukšliadėžės, atliekų konteinerių stovėjimo vietos ir aikštelės“.

A. Šulcas sako, kad vežėjas išveža šiukšles ir sutvarko aikštelę, tačiau ji greitai tampa netvarkinga ir jos niekas netvarko iki kito atliekų vežėjo atvažiavimo. Miesto ūkio departamentas su šia problema nesusitvarko. Komitetas mano, kad yra per ankstyvas šitos nuostatos panaikinimas. Viešąsias teritorijas privalo prižiūrėti jos savininkas, – Savivaldybė.

R. Taraškevičius siūlo nepritarti Savivaldybės administracijos siūlymui.

N. Puteikienė sako, kad jokios administracinės atsakomybės už išmaldos davimą šiuo metu šalyje nėra numatyta. Savivaldybė priima nehumaniškus ir asmens teisę pažeidžiančius sprendimus. Nebalsuos už šį sprendimą.

S. Budinas prašo atkreipti dėmesį į tai, kad komiteto įpareigojimu dėl 17 punkto Savivaldybė turės prisiimti sau papildomą naštą, – tvarkyti tas vietas, kurios yra tvarkomos ir dabar gerai. Tam, kad atlikti tuos darbus, reikės prašyti Tarybos papildomų lėšų.

V. Grubliauskas siūlo apsispręsti dėl pritarimo Finansų ir ekonomikos komiteto siūlymui palikti taisyklių 17 punktą tokį koks buvo. Balsavimu (už – 16, prieš – 2, susilaiko – 4) pritarta siūlymui.

V. Grubliauskas siūlo apsispręsti dėl pritarimo A. Šulco siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimais). Priimti sprendimą dėl Klaipėdos miesto tvarkymo ir švaros taisyklių patvirtinimo:

„1. Patvirtinti Klaipėdos miesto tvarkymo ir švaros taisykles (pridedama).

2. Pripažinti netekusiu galios Klaipėdos miesto savivaldybės tarybos 2015 m. liepos 30 d. sprendimą T2-180 „Dėl Klaipėdos miesto tvarkymo ir švaros taisyklių patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 18, prieš – 1, susilaiko – 3.

19. SVARSTYTA. Pritarimas Memorandumui dėl prevencijos vykdymo bei pagalbos teikimo organizuojant žmonių gelbėjimą Baltijos jūros paplūdimiuose.

Pranešėja – K. Vintilaitė, Viešosios tvarkos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

N. Puteikienė sako, kad būtų logiška pirmiausia pasitvirtinti elgesio paplūdimiuose taisykles, o paskui tik tartis dėl memorandumo ir bendradarbiavimo. Siūlo atidėti klausimo svarstymą.

A. Staponkienė sako, kad pritaria memorandumo pasirašymui, nes jį pasirašius pagalba bus koordinuota.

A. Grublys sako, kad pačio memorandumo tekstinei daliai priekaištų neturi, tačiau norėtų, kad jį pasirašytų aukštesnio rango pareigūnai.

A. Barbšys sako, kad memorandumas netrukdo rengti kitas taisykles, jis tik padės greičiau jas parengti.

V. Grubliauskas siūlo apsispręsti dėl pritarimo siūlymui atidėti klausimo svarstymą. Balsavimu (už – 1, prieš – 17, susilaiko – 2) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl pritarimo Memorandumui dėl prevencijos vykdymo bei pagalbos teikimo organizuojant žmonių gelbėjimą Baltijos jūros paplūdimiuose:

„1. Pritarti Memorandumui dėl prevencijos vykdymo bei pagalbos teikimo organizuojant žmonių gelbėjimą Baltijos jūros paplūdimiuose (pridedama).

2. Įgalioti Klaipėdos miesto savivaldybės merą pasirašyti 1 punkte nurodytą Memorandumą.“

BALSUOTA: už – 21, prieš – 0, susilaiko – 1.

Pertrauka.

20. SVARSTYTA. Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimas.

Pranešėja – L. Prižgintienė, Švietimo skyriaus vedėja.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo:

„1. Patvirtinti Mokytojo padėjėjo etatų įvedimo ir finansavimo švietimo įstaigose tvarkos aprašą (pridedama).

2. Nustatyti, kad šis sprendimas įsigalioja 2017 m. rugsėjo 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 14, prieš – 0, susilaiko – 2.

21. SVARSTYTA. Atlyginimo už teikiamas papildomas vaikų priežiūros paslaugas savivaldybės švietimo įstaigose dydžio nustatymas.

Pranešėja – L. Prižgintienė, Švietimo skyriaus vedėja.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl atlyginimo už teikiamas papildomas vaikų priežiūros paslaugas savivaldybės švietimo įstaigose dydžio nustatymo:

„1. Nustatyti savivaldybės švietimo įstaigų priešmokyklinio ir ikimokyklinio ugdymo grupėse atlyginimo už teikiamas papildomas vaikų priežiūros paslaugas dydį:

1.1. grupėse, kurių veiklos modelis yra 12 valandų, – 14,85 euro vienam asmeniui per mėnesį už 1,5 valandos;

1.2. grupėse, kurių veiklos modelis yra 24 valandos, kai priežiūros paslauga naudojasi vaikai, nepriskirti tokiai grupei iš tos pačios ar kitos savivaldybės švietimo įstaigos, už 13,30 valandos (nuo 18.00 valandos iki 7.30 valandos) vienam asmeniui per parą:

1.2.1. 5,26 euro su vienu nustatytu maitinimu;

1.2.2. 5,00 euro, kai atlyginimo dydis už maitinimo paslaugą yra mažinamas 50 % Klaipėdos miesto savivaldybės tarybos nustatyta tvarka;

1.2.3. 4,73 euro, kai atlyginimo dydis už maitinimo paslaugą yra mažinamas 100 % Klaipėdos miesto savivaldybės tarybos nustatyta tvarka.

2. Nustatyti, kad lėšų skirtumas, susidaręs dėl vaikams taikomų 1.2.2 ir 1.2.3 papunkčių nuostatų, kompensuojamas iš savivaldybės biudžeto.

3. Pripažinti netekusiu galios Klaipėdos miesto savivaldybės tarybos 2009 m. spalio 29 d. sprendimą Nr. T2-344 „Dėl kainos už atlygintinai teikiamą ugdymo paslaugą savivaldybės ikimokyklinio ugdymo įstaigų grupėse, dirbančiose 12 valandų darbo režimu, patvirtinimo“ su visais pakeitimais ir papildymais.

4. Nustatyti, kad šis sprendimas įsigalioja 2017 m. rugsėjo 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 16, prieš – 0, susilaiko – 0.

22. SVARSTYTA. Atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymas.

Pranešėja – L. Prižgintienė, Švietimo skyriaus vedėja.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo:

„1. Nustatyti atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydį vienam asmeniui per mėnesį:

1.1. kai pailgintos dienos grupė veikia 3 valandas per dieną, – 35,90 euro;

1.2. kai pailgintos dienos grupė veikia 4 valandas per dieną, – 47,90 euro;

1.3. kai pailgintos dienos grupė veikia 5 valandas per dieną, – 59, 90 euro.

2. Nustatyti, kad:

2.1. minimalus mokinių skaičius pailgintos dienos grupėje – ne mažesnis kaip 12, maksimalus – ne didesnis kaip 24;

2.2. už teikiamą pailgintos dienos grupės paslaugą nemokama, jeigu mokinys gauna nemokamą maitinimą arba yra didelių ar labai didelių specialiųjų ugdymosi poreikių;

2.3. išlaidų skirtumas, susidaręs dėl nemokamos pailgintos dienos grupės paslaugos teikimo, kompensuojamas iš savivaldybės biudžeto.

3. Pripažinti netekusiu galios Klaipėdos miesto savivaldybės tarybos 2014 m. rugsėjo 15 d. sprendimą Nr. T2-205 „Dėl kainų už atlygintinai teikiamą pailgintos dienos grupės paslaugą savivaldybės bendrojo ugdymo mokyklose patvirtinimo“.

4. Nustatyti, kad šis sprendimas įsigalioja 2017 m. rugsėjo 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administraciniu bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 17, prieš – 0, susilaiko – 0.

23. SVARSTYTA. Sutikimas perimti valstybės turtą.

Pranešėjas – E. Simokaitis, Turto skyriaus vedėjas.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą:

„1. Sutikti perimti Klaipėdos miesto savivaldybės nuosavybėn savarankiškoms funkcijoms įgyvendinti valstybei nuosavybės teise priklausantį ir šiuo metu Neįgalumo ir darbingumo nustatymo tarnybos prie Socialinės apsaugos ir darbo ministerijos patikėjimo teise valdomą nekilnojamąjį turtą – administracines patalpas K. Donelaičio g. 3, Klaipėdoje (unikalus Nr. 2190‑0006-7014:0007, pastato, kuriame yra patalpa, pažymėjimas plane – 1A3p, patalpų indeksai – nuo 1-1 iki 1-18, bendras plotas – 188,94 kv. m), su galiojančia panaudos sutartimi, pagal kurią patalpas laikinai valdo ir naudoja asociacija Klaipėdos samariečių bendrija.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 0, susilaiko – 0.

24. SVARSTYTA. Klaipėdos miesto savivaldybės tarybos 2016 m. sausio 28 d. sprendimo Nr. T2-18 „Dėl sutikimo perimti valstybės turtą iš Lietuvos kariuomenės ir jo perdavimo valdyti, naudoti ir disponuoti patikėjimo teise“ pakeitimas.

Pranešėjas – E. Simokaitis, Turto skyriaus vedėjas.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. sausio 28 d. sprendimo Nr. T2-18 „Dėl sutikimo perimti valstybės turtą iš Lietuvos kariuomenės ir jo perdavimo valdyti, naudoti ir disponuoti patikėjimo teise“ pakeitimo:

„1. Pakeisti Klaipėdos miesto savivaldybės tarybos 2016 m. sausio 28 d. sprendimo Nr. T2‑18 „Dėl sutikimo perimti valstybės turtą iš Lietuvos kariuomenės ir jo perdavimo valdyti, naudoti ir disponuoti patikėjimo teise“ preambulę ir ją išdėstyti taip:

„Vadovaudamasi Lietuvos Respublikos vietos savivaldos įstatymo 6 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir atsižvelgdama į Lietuvos kariuomenės 2015 m. lapkričio 6 d. raštą Nr. KVS-453 „Dėl inžinerinių tinklų perdavimo“, Klaipėdos miesto savivaldybės taryba nusprendžia:“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 0, susilaiko – 0.

25. SVARSTYTA. Savivaldybės būstų pardavimas.

Pranešėjas – E. Simokaitis, Turto skyriaus vedėjas.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl savivaldybės būstų pardavimo:

„Parduoti savivaldybei nuosavybės teise priklausančius būstus:

1. A. P., *(duomenys neskelbtini)*, Klaipėda, 11,18 kv. metro ploto kambarys su bendro naudojimo patalpomis, unikalus Nr. *(duomenys neskelbtini)*, namo statybos metai – 1976. Kaina – 5 378,00 Eur (penki tūkstančiai trys šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

2. A. V., *(duomenys neskelbtini)*, Klaipėda, 30/100 būsto dalių, bendras plotas – 95,26 kv. metro, unikalus Nr. *(duomenys neskelbtini)*, namo statybos metai – 1928. Kaina – 12 178,00 Eur (dvylika tūkstančių šimtas septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

3. A. R., *(duomenys neskelbtini)*, Klaipėda, 33/100 būsto dalys, bendras plotas – 51,23 kv. metro, unikalus Nr. *(duomenys neskelbtini)*, namo statybos metai – 1937. Kaina – 8 778,00 Eur (aštuoni tūkstančiai septyni šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

4. V. D., *(duomenys neskelbtini)*, Klaipėda, 47/100 būsto dalys, bendras plotas – 88,92 kv. metro, unikalus Nr. *(duomenys neskelbtini)*, namo statybos metai – 1988. Kaina – 25 178,00 Eur (dvidešimt penki tūkstančiai šimtas septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 16, prieš – 0, susilaiko – 1.

26. SVARSTYTA. Viešosios įstaigos Klaipėdos krašto buriavimo sporto mokyklos „Žiemys“ dalininko kapitalo didinimas.

Pranešėjas – E. Simokaitis, Turto skyriaus vedėjas. Sako, kad Finansų ir ekonomikos komitetas pateikė prašymą pateikti informaciją apie partnerių finansinės dalies suformavimą. Aiškina, kad steigiant šią įstaigą steigimo sutartyje buvo numatyta, kad piniginius įnašus įneša ir dalininko dalį formuoja Klaipėdos miesto ir rajono savivaldybės, buriuotojų klubas įnešė savo turėtą turtą, kuris sudarė 81 190,00 Eur.

R. Taraškevičius sako, kad Klaipėdos miesto savivaldybė įneša papildomą, kaip dalininkės, įnašą ir suteikia pagalbą klubui, siekiant užtikrinti vaikų saugumą. Ateityje reikėtų, kad prisidėtų ir kiti dalininkai.

A. Cesiulis sako, kad savivaldybės investuotas turtas užtikrins saugų buriavimą jauniesiems klaipėdiečiams. Komitetas siūlo pritarti sprendimo projektui.

N. Puteikienė sako, kad neaišku, kiek vaikų iš Klaipėdos lanko šį klubą. Sausio ir vasario mėnesiais, kai nevykdoma jokia buriavimo veikla, dirbančių šiame klube darbo užmokesčio vidurkis siekia 1600 Eur. Klaipėdos mieste dirbančio aukščiausios klasės sporto specialisto vidurkis yra tik apie 500 Eur. Mano, kad turėtų susirinkti tos įstaigos dalininkai ir lygiomis dalimis, tiek kiek kiekvienas turi turto dalies toje įstaigoje, įnešti. Savivaldybės dalis turi būti proporcinga turimai daliai. Prašo atidėti klausimo svarstymą iki tol, kol nesusirinks įstaigos „Žiemys“ dalininkai ir neišspręs šio klausimo.

A. Čepas sako, kad šia suma yra didinama savivaldybės dalis ir pinigai niekur nedings. Šiame klube vykdomas neformalus ugdymas, yra rūpinamasi vaikų užimtumu. Siūlo pritarti sprendimo projektui.

J. Simonavičiūtė sako, kad savivaldybė ne tik didina savo kapitalo dalį pinigais, tačiau dar ir pasako, kur tie pinigai turi būti panaudojami. Savivaldybė jau apsisprendė, kad tokia mokykla būtų įsteigta. Dabar savivaldybė pradeda formuoti savo finansinę dalį. Kiek savivaldybė turės įtakos, tiek galės keisti nusistovėjusią tvarką. Siūlo pritarti sprendimo projektui.

A. Šulcas siūlo apsispręsti dėl pritarimo N. Puteikienės siūlymui atidėti klausimo svarstymą. Balsavimu (už – , prieš – 15, susilaiko – 3) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl viešosios įstaigos Klaipėdos krašto buriavimo sporto mokyklos „Žiemys“ dalininko kapitalo didinimo:

„1. Perduoti Klaipėdos miesto savivaldybei nuosavybės teise priklausantį finansinį turtą – 12 000,00 Eur kaip papildomą savivaldybės kaip dalininkės įnašą viešajai įstaigai Klaipėdos krašto buriavimo sporto mokyklai „Žiemys“, didinant šios viešosios įstaigos dalininkės kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 18, prieš – 0, susilaiko –2 .

27. SVARSTYTA. Turto perėmimas Klaipėdos miesto savivaldybės nuosavybėn.

Pranešėjas – E. Simokaitis, Turto skyriaus vedėjas.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš fizinio asmens Violetos Lopotienės Klaipėdos miesto savivaldybės nuosavybėn vandentiekio tinklus (unikalus Nr. 4400-4041-0036, žymėjimas plane – V, ilgis – 180,70 m, įsigijimo vertė – 13 000,00 Eur) ir buitinių nuotekų tinklus (unikalus Nr. 4400-4041-0040, žymėjimas plane – KF, ilgis – 194,39 m, įsigijimo vertė – 19 400,00 Eur) Rūko g., Klaipėda.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto dovanojimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui. „

BALSUOTA: už – 20, prieš – 0, susilaiko – 0.

28. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos miesto savivaldybės administracijos patikėjimo teise valdomas negyvenamąsias patalpas, esančias J. Janonio g. 32, Klaipėdoje (pastato, kuriame yra patalpos, unikalus Nr. 2196-3008-5010, perduodamas plotas – 95,53 kv. m, įsigijimo vertė – 10 460,21 Eur, likutinė vertė 2017-07-31 – 4 658,84 Eur), Klaipėdos Vitės pagrindinei mokyklai.

2. Perduoti Klaipėdos miesto savivaldybei nuosavybės teise priklausantį ir šiuo metu Klaipėdos lopšelio-darželio „Šaltinėlis“ patikėjimo teise valdomą ilgalaikį materialųjį turtą – baldų komplektą (mokinio suolai su kėdutėmis – 25 vnt.; mokytojo stalas su kėde – 1 vnt.; mokyklinė lenta – 1 vnt., inventorinis Nr. 1657950, įsigijimo vertė – 1 824,00 Eur, likutinė vertė 2017-07-31 – nusidėvėjęs) valdyti patikėjimo teise Klaipėdos Vitės pagrindinei mokyklai.

3. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį turtą (bendra įsigijimo vertė – 13 533,21 Eur) ir trumpalaikį turtą (bendra įsigijimo vertė – 36 361,82 Eur) valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms pagal priedą.

4. Perduoti Klaipėdos miesto savivaldybei nuosavybės teise priklausantį ir šiuo metu Klaipėdos lopšelio-darželio „Versmė“ patikėjimo teise valdomą ilgalaikį materialųjį turtą – elektrinę keptuvę PE2 (inventorinis Nr. 4700001, įsigijimo vertė – 1 308,90 Eur, likutinė vertė 2017-07-31 – 1 134,34 Eur) valdyti, naudoti ir disponuoti patikėjimo teise Klaipėdos lopšeliui-darželiui „Du gaideliai“.

5. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos moksleivių saviraiškos centro patikėjimo teise valdomas negyvenamąsias patalpas, esančias Smiltelės g. 22-1, Klaipėdoje (pastato, kuriame yra patalpos, unikalus Nr. 2197-9002-2017:0002, perduodamas plotas – 100,57 kv. m, žymėjimo indeksai: 4-10, 4-17, 4-22 ir 4-25, įsigijimo vertė – 23 959,49Eur, likutinė vertė 2017-07-31 –18 083,49Eur), Klaipėdos Litorinos mokyklai.

6. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos futbolo sporto mokyklos patikėjimo teise valdomas negyvenamąsias patalpas, esančias Paryžiaus Komunos g. 16A, Klaipėdoje (pastato, kuriame yra patalpos, unikalus Nr. 2197-2003-2014, perduodamas plotas – 1 405,16 kv. m, žymėjimo indeksai: 0-1, nuo 4-1 iki 4-14, nuo 5-1 iki 5-14, nuo 6-1 iki 6-3, įsigijimo vertė – 94 467,80 Eur, likutinė vertė 2017-07-31 – 33 756,85 Eur), Klaipėdos miesto savivaldybės administracijai.

7. Perduoti biudžetinei įstaigai „Klaipėdos paplūdimiai“ valdyti, naudoti ir disponuoti patikėjimo teise Klaipėdos miesto savivaldybei nuosavybės teise priklausantį ilgalaikį materialųjį turtą – Mėlynosios vėliavos paplūdimio stendą Smiltynėje (įsigijimo vertė – 677,60 Eur, inventorinis Nr. 6001031).

8. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 0.

29. SVARSTYTA. Nekilnojamojo turto Aukštoji g. 13, Klaipėdoje, pirkimas.

Pranešėjas – E. Simokaitis, Turto skyriaus vedėjas.

A. Šulcas informuoja, kad komitetai sprendimo projektui pastabų neturėjo.

A. Cesiulis sako, kad sprendimo projektu siūloma suteikti teisę Savivaldybės administracijos direktoriui pradėti derybas su pašto administracija. Siūlo pritarti sprendimo projektui.

A. Barbšys sako, kad pritars sprendimo projektui.

NUSPRĘSTA. Pritarti sprendimo projektui. Priimti sprendimą dėl nekilnojamojo turto Aukštoji g. 13, Klaipėdoje, pirkimo:

„1. Pavesti Klaipėdos miesto savivaldybės administracijos direktoriui teisės aktų nustatyta tvarka organizuoti negyvenamosios patalpos – pašto Aukštoji g. 13, Klaipėdoje (unikalus Nr. 2184-7000-2012:0002, bendras plotas – 100,29 kv. metro), pirkimą, parengti ir pasirašyti pirkimo ir pardavimo sutartį, priėmimo ir perdavimo aktą ir kitus dokumentus, susijusius su šio nekilnojamojo turto pirkimu ir teisinės registracijos savivaldybės vardu atlikimu.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 0.

30. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-158 „Dėl Klaipėdos miesto savivaldybės administracijos direktoriaus pavaduotojo skyrimo“ pakeitimas.

Pranešėjas – S. Budinas, savivaldybės administracijos direktorius.

A. Šulcas informuoja, kad komitetas sprendimo projektui pastabų neturėjo.

J. Simonavičiūtė sako, kad pritars sprendimo projektui, kadangi seniūnaičių yra daug ir jų koordinavimo darbo yra labai daug. Pritaria, kad šis darbas pavedamas Savivaldybės administracijos aukščiausio lygio pareigūnui, nes seniūnaičiai turės galimybę kreiptis tiesiogiai į atsakingą pareigūną.

A. Barbšys sako, kad sprendimo projektu siekiama tik padidinti direktoriaus pavaduotojai atlyginimą.

T. Meškinis sako, kad siūlomas priedas asmeniui, kuris su seniūnaičiais dirba ne taip ir gerai. Nepritaria sprendimo projektui.

V. Žvikienė sako, kad ši sritis reikalauja daug dėmesio ir pastangų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. birželio 23 d. sprendimo Nr. T2-158 „Dėl Klaipėdos miesto savivaldybės administracijos direktoriaus pavaduotojo skyrimo“ pakeitimo:

„Pakeisti Klaipėdos miesto savivaldybės tarybos 2016 m. birželio 23 d. sprendimo Nr. T2-158 „Dėl Klaipėdos miesto savivaldybės administracijos direktoriaus pavaduotojo skyrimo“ 2 punktą ir jį išdėstyti taip:

„2. Skirti Klaipėdos miesto savivaldybės administracijos direktoriaus pavaduotojai 40 procentų priemoką už įprastą darbo krūvį viršijančią veiklą.“

BALSUOTA: už – 16, prieš – 3, susilaiko – 1.

31. SVARSTYTA. Socialinio būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl socialinio būsto nuomos sąlygų pakeitimo:

„1. Pakeisti nuomos sąlygas ir nuomoti socialinį būstą savivaldybės būsto nuomos sąlygomis šiems savivaldybės socialinio būsto nuomininkams:

1.1. D. P., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.2. R. K., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.3. J. K., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.4. J. Š., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.5. G. M., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.6. B. B., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.7. R. T., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.8. L. D., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*.

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už – 20, prieš – 0, susilaiko – 0.

32. SVARSTYTA. Savivaldybės būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„1. Pakeisti nuomos sąlygas ir nuomoti būstą socialinio būsto nuomos sąlygomis šiems savivaldybės būsto nuomininkams:

1.1. A. K., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.2. A. S., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.3. M. N., gyvenančiam *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.4. J. S., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.5. V. S., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.6. B. Ž., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.7. Z. K., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.8. S. J., gyvenančiam *(duomenys neskelbtini)*, Klaipėdoje, unikalus Nr. *(duomenys neskelbtini)*;

1.9. Z. K., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*.

2. Nustatyti, kad šio sprendimo 1 punkte nurodytiems nuomininkams socialinio būsto nuomos mokestis taikomas nuo 2017 m. liepos 1 d.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už – 20, prieš – 0, susilaiko – 0.

33. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – D. Netikšienė, Socialinio būsto skyriaus vedėja.

A. Šulcas informuoja, kad komitetai sprendimo projektui pastabų neturėjo.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„Atleisti nuo nuomos mokesčio mokėjimo savivaldybės biudžeto sąskaita už laikotarpį nuo 2017 m. liepos 1 d. iki 2017 m. gruodžio 31 d. šiuos savivaldybės socialinio būsto nuomininkus:

1. E. K. (6 asmenys), gyvenančią *(duomenys neskelbtini)*, Klaipėdoje, unikalus Nr. *(duomenys neskelbtini)*;

2. Z. B. (4 asmenys), gyvenančią *(duomenys neskelbtini)*, Klaipėdoje, unikalus Nr. *(duomenys neskelbtini)*.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už – 21, prieš – 0, susilaiko – 0.

34. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-38 „Dėl Savivaldybės būsto fondo ir Socialinio būsto sąrašų patvirtinimo“ pakeitimas.

Pranešėja – D. Netikšienė, Socialinio būsto skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. vasario 23 d. sprendimo Nr. T2-38 „Dėl Savivaldybės būsto fondo ir Socialinio būsto sąrašų patvirtinimo“ pakeitimo:

„1. Pakeisti Klaipėdos miesto savivaldybės tarybos 2017 m. vasario 23 d. sprendimą Nr. T2‑38 „Dėl Savivaldybės būsto fondo ir socialinio būsto sąrašų patvirtinimo“:

1.1. pakeisti nurodytu sprendimu patvirtintą Savivaldybės būsto fondo sąrašą ir jį išdėstyti nauja redakcija (pridedama);

1.2. pakeisti nurodytu sprendimu patvirtintą Savivaldybės socialinio būsto, kaip savivaldybės būsto fondo dalies, sąrašą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko –1 .

35. SVARSTYTA. Kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymas.

Pranešėjas – N. Lendraitis, Kultūros skyriaus vedėjas. Aiškina, kad sprendimo projektui komitetuose iš esmės buvo pritarta, tačiau buvo gauta pastabų iš Vyriausybės atstovo tarnybos. Taip pat buvo atliktas dokumentų antikorupcinis vertinimas, po kurio buvo kreiptasi raštu į merą dėl tam tikrų tvarkų pakeitimo.

Prašo leisti, atsižvelgiant į Vyriausybės atstovo Klaipėdos apskrityje tarnybos darbuotojų ir Savivaldybės administracijos Teisės skyriaus specialistų rekomendacijas, pakoreguoti du sprendimo projektu tvirtinamus dokumentus: Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašo 39 punktą ir 85.1, 85.2 papunkčius bei Kultūros bei meno projektų vertinimo ekspertų darbo reglamento 7, 19, 21, 25 ir 27 punktus.

A. Šulcas informuoja, kad yra gautas N. Puteikienės pasiūlymų paketas.

A. Šulcas siūlo apsispręsti dėl pritarimo Savivaldybės administracijos pateiktiems pakeitimams, kurie buvo atlikti, atsižvelgus į Vyriausybės atstovo tarnybos bei Teisės skyriaus pastabas. Balsavimu (už – 16, prieš – 0, susilaiko – 4) pritarta siūlymui.

A. Šulcas sako, kad dėl N. Puteikienės siūlymų negauta Savivaldybės administracijos išvada ir nėra pasiūlymų rašto originalo.

N. Puteikienė sako, kad yra pažeistas Tarybos reglamentas ir pažeistos jos, kaip Tarybos narės, teisės, nes pasiūlymai nebuvo pridėti prie sprendimo projekto rengimo medžiagos. Mano, kad sprendimo projekto svarstymas turėtų būti atidėtas, kad Tarybos nariai turėtų galimybę susipažinti su pateiktais pasiūlymais.

A. Šulcas skelbia 10 minučių pertrauka.

Pertrauka.

N. Puteikienė siūlo atidėti klausimo svarstymą.

A. Šulcas siūlo apsispręsti dėl pritarimo N. Puteikienės siūlymui atidėti klausimo svarstymą kitam posėdžiui. Balsavimu (už – 4, prieš – 15, susilaiko – 0) nepritarta siūlymui.

A. Barbšys praneša, kad Tėvynės Sąjungos Lietuvos krikščionių demokratijų frakcijos nariai balsavime nedalyvaus.

N. Puteikienė sako, kad savo pasiūlymais siūlo, kad ekspertai būtų vieši ir be specialiųjų žinių taip pat gali turėti ir akademinę patirtį atitinkamos srities veikloj. Taip pat siūlo papildyti tvarką punktu, kuriame būtų išdėstyta, kad asmuo, kuris pretenduoja teikti ekspertinio vertinimo paslaugas Savivaldybės administracijai, negali būti įstaigos vadovas. Kiti siūlymai: įtraukti, jog ekspertai savo veiklą grindžia ne tik objektyvumu, tačiau ir politinio neutralumo, atsakomybės už priimtus sprendimus ir svarbiausiais etikos principais; kad kiekvienas ekspertas, dalyvaudamas projektų vertinimo ir išvadų pateikimo ar kitų klausimų sprendimo procedūrose, privalo užtikrinti visos gaunamos ir savo teikiamos informacijos konfidencialumą, jos viešai neskelbti ir neplatinti.

A. Cesiulis sako, kad komitete pasiūlymai buvo svarstyti. Daugumos komiteto narių nuomone pasiūlymai nebuvo esminiai, todėl komitetas apsisprendė pritarti Savivaldybės administracijos parengtam sprendimo projektui.

A. Šucas sako, kad N. Puteikienės siūlymus Tarybos nariai gavo, todėl siūlo apsispręsti dėl pritarimo N. Puteikienės siūlomiems pakeitimams. Balsavimu (už – 2, prieš – 13, susilaiko – 2) nepritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo:

„ 1.Patvirtinti pridedamus:

* 1. Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašą;
  2. Kultūros bei meno projektų vertinimo ekspertų atrankos aprašą;
  3. Kultūros bei meno projektų vertinimo ekspertų darbo reglamentą.

1. Įpareigoti Klaipėdos miesto savivaldybės administracijos direktorių parengti ir įsakymais patvirtinti:
   1. Klaipėdos miesto savivaldybės biudžeto lėšomis finansuojamų sričių ir programų projektų finansavimo sąlygas;
   2. Klaipėdos miesto savivaldybės biudžeto lėšomis finansuojamų sričių ir programų projektų paraiškos formas;
   3. Klaipėdos miesto savivaldybės biudžeto lėšomis finansuojamų sričių ir programų projektų finansavimo savivaldybės biudžeto lėšomis sutarties formas;
   4. Klaipėdos miesto savivaldybės biudžeto lėšomis finansuojamų sričių ir programų projektų ataskaitos formas;
   5. Klaipėdos miesto savivaldybės biudžeto lėšomis finansuojamų sričių ir programų projektų vertinimo kriterijų aprašą;
   6. Klaipėdos miesto savivaldybės biudžeto lėšomis finansuojamų kultūros bei meno projektų ekspertų teikiamų paslaugų apmokėjimo tvarkos aprašą.
2. Pripažinti netekusiais galios nuo 2018 m. sausio 1 d.:
   1. Klaipėdos miesto savivaldybės tarybos 2010 m. liepos 29 d. sprendimą Nr. T2-196 „Dėl Reprezentacinio Klaipėdos miesto festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašo patvirtinimo“;
   2. Klaipėdos miesto savivaldybės tarybos 2013 m. balandžio 25 d. sprendimą Nr. T2-93 „Dėl Jūros šventės dalinio finansavimo tvarkos aprašo patvirtinimo“;
   3. Klaipėdos miesto savivaldybės tarybos 2013 m. rugsėjo 25 d. sprendimą Nr. T2-238 „Dėl Kalėdinių ir naujametinių renginių programos dalinio finansavimo tvarkos aprašo patvirtinimo“;
   4. Klaipėdos miesto savivaldybės administracijos direktoriaus 2014 m. gruodžio 19 d. įsakymą Nr. AD1-3885 „Dėl Kultūros projektų dalinio finansavimo iš savivaldybės biudžeto lėšų nuostatų patvirtinimo“;
   5. Klaipėdos miesto savivaldybės administracijos direktoriaus 2016 m. kovo 9 d. įsakymą Nr. AD1-699 „Dėl Kultūros kvartalo įveiklinimo projektų dalinio finansavimo iš savivaldybės biudžeto lėšų tvarkos aprašo patvirtinimo“;
   6. Klaipėdos miesto savivaldybės administracijos direktoriaus 2015 m. gruodžio 21 d. įsakymą Nr. AD1-3743 „Dėl Jaunimo teatrinės veiklos programų finansavimo iš savivaldybės biudžeto lėšų tvarkos aprašo patvirtinimo“;
   7. Klaipėdos mieto savivaldybės administracijos direktoriaus 2016 m. balandžio 20 d. įsakymą Nr. AD1-1186 „Dėl Lietuvos kultūros sostinės programos projektų dalinio finansavimo iš savivaldybės biudžeto lėšų tvarkos aprašo patvirtinimo“;
   8. Klaipėdos miesto savivaldybės administracijos direktoriaus 2012 m. lapkričio 7 d. įsakymą Nr. AD1-2578 „Dėl Klaipėdos miesto savivaldybės administracijos kultūros programos vykdomų priemonių ekspertų nuostatų patvirtinimo“.
3. Nustatyti, kad:
   1. kultūros, meno, leidybos, edukacinės veiklos ir kitus projektus 2017 m. vykdantys subjektai su Klaipėdos miesto savivaldybės administracija dėl pasiektų rezultatų ir skirtų dalinio finansavimo lėšų panaudojimo atsiskaito pagal šio sprendimo 3 punkte nurodytus teisės aktus;
   2. šio sprendimo 1 punkte nurodyti teisės aktai taikomi 2017 ir vėlesniais metais organizuojamiems sričių ir programų projektų dalinio finansavimo konkursams bei jų metu atrinktų projektų finansavimui.

Skelbti šį sprendimą Teisės aktų registre, vietinėje spaudoje ir Klaipėdos miesto savivaldybės interneto svetainėje.“

BALSUOTA: už – 16, prieš – 1, susilaiko – 1.

36. SVARSTYTA. Savivaldybės būsto nuoma.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu yra siūloma patenkinti visuomenės poreikiams paimamame name Šilutės pl. 91 esančių gyvenamųjų patalpų savininkų S. B.ir A. B. prašymus ir savivaldybės būsto nuomos sąlygomis išnuomoti jiems butus.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos:

„Išnuomoti savivaldybės būsto nuomos sąlygomis:

1. S. B. (šeima – 2 asmenys) 2 kambarių, 52,71 kv. m bendro naudingo ploto butą *(duomenys neskelbtini)*, Klaipėdoje, unikalus Nr. *(duomenys neskelbtini)*;

2. A. B. (1 asmuo) 1 kambario, 29,27 kv. m bendro naudingo ploto butą *(duomenys neskelbtini)*, Klaipėdoje, unikalus Nr. *(duomenys neskelbtini)*.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už – 15, prieš – 0, susilaiko – 1.

37. SVARSTYTA. Klaipėdos miesto savivaldybės tarybos 2017 m. gegužės 28 d. sprendimo Nr. T2-134 „Dėl 2017–2019 metų reprezentacinių Klaipėdos miesto festivalių sąrašo patvirtinimo“ pakeitimas.

Pranešėjas – N. Lendraitis, Kultūros skyriaus vedėjas. Aiškina, kad šiuo sprendimo projektu siūloma ištaisyti 2017 m. gegužės 28 d. sprendime Nr. T2-134 „Dėl 2017–2019 metų reprezentacinių Klaipėdos miesto festivalių sąrašo patvirtinimo“ padarytą techninę klaidą, kuri buvo pastebėta po sprendimo priėmimo ir nurodyti teisingą Kultūros ir meno tarybos posėdžio protokolo numerį.

Prašo leisti sprendimo projekto 2 punkte išbraukti nuorodą, jog sprendimas skelbiamas Teisės aktų registre.

A. Šulcas siūlo apsispręsti dėl pritarimo siūlomam pakeitimui. Bendru sutarimu pritarta siūlomam pakeitimui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2017 m. gegužės 28 d. sprendimo Nr. T2-134 „Dėl 2017–2019 metų reprezentacinių Klaipėdos miesto festivalių sąrašo patvirtinimo“ pakeitimo:

„1. Pakeisti Klaipėdos miesto savivaldybės tarybos 2017 m. gegužės 28 d. sprendimo Nr. T2‑134 „Dėl 2017–2019 metų reprezentacinių Klaipėdos miesto festivalių sąrašo patvirtinimo“, preambulę ir ją išdėstyti taip:

„Vadovaudamasi Lietuvos Respublikos vietos savivaldos įstatymo 6 straipsnio 13 punktu, Reprezentacinio Klaipėdos miesto festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašo, patvirtinto Klaipėdos miesto savivaldybės tarybos 2010 m. liepos 29 d. sprendimu Nr. T2-196 „Dėl Klaipėdos miesto festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašo patvirtinimo“, 12 ir 19 punktais ir atsižvelgdama į Kultūros ir meno tarybos posėdžio 2017-05-10 protokolą Nr. TAR1-59, Klaipėdos miesto savivaldybės taryba nusprendžia:“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 0, susilaiko – 1.

Posėdžio pabaiga – 15.30 val.

|  |  |
| --- | --- |
| Savivaldybės meras | Vytautas Grubliauskas |
| Savivaldybės mero pavaduotojas Artūras Šulcas | | Vytautas Grubliauskas |
| Savivaldybės tarybos ir mero sekretorius | Modestas Vitkus |

V. Palaimienė, tel. 39 60 69

2017-09-08